La formación nacionaliega remata con esta propuesta de Llei de Turismu Caltenible la so campaña añal defendiendo un turismu caltenible, respetuosu col mediu ambiente y la identidá asturiana
#000002
Andecha Astur vien de presentar pa la so aprobación ente la Xunta Xeneral un documentu nel que apurren soluciones p’amenorgar les consecuencies negatives del turismu n’Asturies al tiempu que se garantice qu’esti implique un beneficiu direutu pa les fasteres que lu carecen. Esta llei vendría a sustituir a la Llei 7/2001, de 22 de xunu, de Turismu, que tien ya venti años d’antigüedá.
#000003
El modelu turísticu que proponen escluye’l de mases ya inclui una docena de midies qu’atienden a tolos aspeutos venceyaos al turismu: vivienda, fraude fiscal, emplegu y drechos llaborales, control alministrativu, proteición d’espacios ñaturales, tráficu, aparcamientos y tresporte públicu, afalar el comerciu llocal y de productos asturianos, sofitu a piqueñes y medianes empreses y espardimientu de la llingua y cultura d’Asturies.
#000004
“Un turismu caltenible, rentable y respetuosu ye posible” aporfien y pa ello na so propuesta incluin cuestiones comu la proteición del mediu ambiente, el respetu a les actividaes rurales tradicionales y a la cultura ya identidá asturianes, la garantía de los drechos llaborales de los trabayaores del seutor o l’aplicación d’una ecotasa que revierta nes arques públiques, p’atender con él los gastos públicos que xenera l’actividá d’esti seutor.
#000005
Nel documentu presentáu ente la Presidencia de la Xunta Xeneral recálquense los “numberosos, llamativos y vergoñosos casos asocedíos esti branu en materia turística” de los que culpen al actual modelu de turismu masificáu y descontroláu “qu’afeuta bultablemente a los sirvicios públicos básicos que les Cases Conceyu ufren a la ciudadanía, a la calidá de vida y al modelu de convivencia y sostenibilidá que les asturianes y asturianos deseyamos pal nuesu país”.
#000007
TagsAndecha AsturPropuesta de LleiTurismuTurismu caltenble
#000009
Dexa una rempuesta Cancelar a resposta
#000010
Save my name, email, and website in this browser for the next time I comment.
#000012
Nun volverá disparar na Descarga fasta que nun lo puean facer les cangueses
Patochaes, abellugos y perles cultivaes...
#000015
Empreses y profesionales pol Asturianu
#000018
Este sitio web utiliza cookies para que usted tenga la mejor experiencia de usuario. Si continúa navegando está dando su consentimiento para la aceptación de las mencionadas cookies y la aceptación de nuestra política de cookies.
#000019